wickkiey/tamil-wikipedia-chunked huggingface dataset:
# புரப்பேன்தையால்

**புரப்பேன்தையால்** *(Propanethiol)* என்பது C<sub>3</sub>H<sub>8</sub>S என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் தையால் என்ற வேதிவினைக் குழுவில் இடம்பெற்றுள்ள ஒரு சேர்மமாகும். நிறமற்ற இச்சேர்மம் கடுமையான விரும்பத்தகாத நெடியைக் கொண்டிருக்கிறது. மிதமான நச்சுத் தன்மை கொண்ட இச்சேர்மம் நீரை விட அடர்த்தி குறைவாகவும் நீரில் சிறிதளவு கரையக்கூடியதாகவும் காணப்படுகிறது. வேதியியல் இடைப்பொருளாகவும் களைக்கொல்லியாகவும் புரப்பேன்தையால் பயன்படுத்தப்படுகிறது. நன்றாக கொழுந்து விட்டு எரியும் தன்மை கொண்ட இச்சேர்மம் எரியும்போது எரிச்சலூட்டும் புகை அல்லது வாயுவை வெளிவிடுகிறது. மேலும் இதைச் சூடுபடுத்துகையில் அழுத்தத்தின் காரணமாக வெடிக்கும் அபாயமும் ஏற்படலாம்.
# புரப்பேன்தையால்

## புரப்பேன்தையாலின் வேதியியல்

வேதியியல் வகைப்பாட்டின்படி புரப்பேன்தையால் ஒரு ** தையால்** ஆக வகைப்படுத்தப்படுகிறது. தையால் என்பது மூலக்கூற்று வாய்ப்பாடும் அமைப்பு வாய்ப்பாடும் ஆல்ககால்களைப் போல அமைந்து , மூலக்கூறில் ஆல்ககால்களின் ஐதராக்சில் குழுவில் இடம்பெற்றுள்ள ஆக்சிசனுக்குப் பதிலாக கந்தகத்தைப் பெற்றிருக்கும் கரிமச்சேர்மங்கள் ஆகும். புரப்பேன்தையாலின் மூலக்கூற்று வாய்ப்பாடு C3H7SH, n- புரோப்பனாலின் அமைப்பு வாய்ப்பாட்டை ஒத்திருக்கிறது.
# மெக்கா பாரந்தூக்கி விபத்து

ஒன்பது இந்தியர்கள், ஆறு மலேசியர்கள், பதினைந்து இரானியர்கள், இருபது இந்தோனேசியர்கள், மற்றும் பதினாறு பாக்கித்தானியர்கள் காயமடைந்தனர்.
# மெக்கா பாரந்தூக்கி விபத்து

## விவரம்

ஆற்றல்மிக்க சூறாவளிக் காற்றின் காரணமாக உடைந்த பாரந்தூக்கி, பள்ளிவாசலின் மேற்கூரை வழியாக விழுந்ததாக சவூதி நிர்வாகம் தெரிவித்தது. மாலை 5.45 - 6.30 மணியளவில் இந்த விபத்து நடந்ததாக செய்திகள் தெரிவித்தன. விபத்துக்கு ஒரு மணி நேரத்துக்கு முன்னதாக, கன மழை பெய்தது. மணிக்கு 40 கி.மீ. வேகத்தில் காற்று வீசியதாகவும் அறியப்படுகிறது.
# மெக்கா பாரந்தூக்கி விபத்து

## உலக நாடுகளின் அஞ்சலி

### இந்தியா

உயிரிழந்தவர்களின் குடும்பங்களுக்கு தனது இரங்கலையும், காயமடைந்தவர்கள் விரைவில் குணமடைய தனது வேண்டுதல்களையும் துணைக் குடியரசுத்தலைவர் ஹமித் அன்சாரி தெரிவித்தார். தனது எண்ணங்களும், பிரார்த்தனைகளும் உயிரிழந்தவர்களின் குடும்பங்களுடன் இருப்பதாக தனது டுவிட்டர் பக்கத்தில் பிரதமர் நரேந்திர மோதி தெரிவித்தார்.
# பிரமிடு வடிவ மலை (சியரீசு)

**பிரமிடு வடிவ மலை** *(pyramid-shaped mountain)* அல்லது **உயரமான கூம்பு மலை** *("tall, conical mountain)* என்பது) சியரீசு (குறுங்கோள்) மீதுள்ள வெளிப்பக்கமாகப் புடைத்துள்ள வழவழப்பான தரைப்பகுதியைக் கொண்டுள்ள மிகப்பெரிய பெயரிடப்படாத மலையாகும். இதனுடைய இயற்கைத் தோற்றம் தொடர்பான செய்திகள் அறியப்படவில்லை. விண்கற்களின் தாக்கத்தால் இது தோற்றம் பெற்றிருக்கலாம் என்பதற்கான அடையாளங்களும் ஏதுமில்லை. சியரீசின் மீதுள்ள மலைகளில் இதுமட்டுமே இவ்வாறான மலையாகக் காணப்படுகிறது. மேலிருந்து கீழாக பிரகாசமான இழை வரிகள் சியரீசின் சரிவுகளில் காணப்படுகிறது.  
2015 ஆம் ஆண்டில் டோன் விண்கலம் சியரீசை நெருங்கி எடுத்த புகைப்படங்களில் இருந்து இந்த பிரமிடு வடிவ மலை கண்டறியப்பட்டது. இம்மலை 6 கிலோ மீட்டர் உயரமும் (20000 அடிகள் அல்லது 4 மைல்) 15 கிலோ மீட்டர் அடிப்பகுதியும் கொண்ட மலையாக இருக்கலாம் என்று கணக்கிடப்பட்டுள்ளது.
# பிரமிடு வடிவ மலை (சியரீசு)

## இவற்றையும் காண்க

- சியரீசின் மீதுள்ள புவியியல் தோற்றங்களின் பட்டியல்
- சூரியக் குடும்பத்தில் உள்ள உயரமான மலைகளின் பட்டியல்
# சிவகுருநாதன் செந்தமிழ் நூல் நிலையம்

**சிவகுருநாதன் செந்தமிழ் நூல் நிலையம்** தஞ்சாவூர் மாவட்டம் கும்பகோணத்தில் நாணயக்காரத் தெருவில் அமைந்துள்ள தனியார் நூலகமாகும். இந்நூலகத்தில் தற்போது சுமார் 25,000 நூல்கள் இருக்கின்றன.
# சிவகுருநாதன் செந்தமிழ் நூல் நிலையம்

## வரலாறு

21.5.1958இல் இந்நூலகத்திற்கான அடிக்கல் பேராசிரியர் டாக்டர் அ. சிதம்பரநாதன் செட்டியார் அவர்களால் நாட்டப்பட்டு, 9.1.1959இல் தமிழகவேள் சர்.பி.டி.ராஜன் அவர்களால் திறந்துவைக்கப்பட்டது. 10,000 நூல்கள் சேர்க்கப்பட்ட விழாவும் 12ஆம் ஆண்டு விழாவும் 23.5.1971இல் நடத்தப்பெற்றது.
# சிவகுருநாதன் செந்தமிழ் நூல் நிலையம்

## பொன் விழா

இந்நூலகத்தின் 50ஆவது ஆண்டு விழா பிப்ரவரி 2010இல் நடைபெற்றது. நூலக நிறுவனர் சுவாமிநாத செட்டியாரின் நூற்றாண்டு விழா அக்டோபர் 2017இல் நடைபெற்றது.
# சிவகுருநாதன் செந்தமிழ் நூல் நிலையம்

## புத்தகப் பட்டியல்

முதற்புத்தகப் பட்டியலின் விரிவான பதிப்பில் புராணம், தல புராணம், சாத்திரம், தோத்திரம், திருமுறை, சமயம், சங்க நூல், பிரபந்தம், அகவல், அந்தாதி, உலா, கலம்பகம், குறவஞ்சி, குறவை, சதகம், தூது, பரணி, பிள்ளைத்தமிழ், மாலை, வெண்பா, கீதை, இதிகாசம்,வைணவம், நீதி நூல், அகராதி, இலக்கணம், நிகண்டு, கணிதம், சங்கீதம், புதுமைக்கவி, மொழிபெயர்ப்பு, கல்வெட்டுகள், சிற்ப நூல், உலக வரலாறு, யாத்திரை, வாழ்க்கை வரலாறு, உயிர் நூல், உடற்பயிற்சி, வைத்தியம், மாந்தரீகம், சோதிடம், கட்டுரை, மன நூல், வரலாறு எனப்படுகின்ற 44 தலைப்புகளில் 5000 நூல்கள் பட்டியலிடப்பட்டுள்ளன. அந்நூலில் பிற்சேர்க்கையும், திருத்தமும் இணைக்கப்பட்டுள்ளது.  
இரண்டாவது புத்தகப் பட்டியலின்படி அரசியல், விஞ்ஞானம், விவசாயம், முகம்மதிய நூல், கிறிஸ்தவ நூல், நாடகம், நாவல் ஆகிய துறைகளில் 5000 நூல்கள் பட்டியலிடப்பட்டுள்ளன. அந்நூலில் சில நூல்கள் நீக்கப்பட்டதாகக் குறிப்பிடப்பட்டுள்ளதோடு சேர்க்கையும் தரப்பட்டுள்ளது.
# சிவகுருநாதன் செந்தமிழ் நூல் நிலையம்

## வாசிப்பு முறை

பல்துறை நூல்கள் என்ற தலைப்பில் இரு நூற்பட்டியலும், பத்திரிக்கைகள் என்ற தலைப்பில் இரு சிறிய பதிவேடுகளும், ஆங்கிலப்புத்தகப் பட்டியலைக் குறிக்கும் ஒரு சிறிய பதிவேடும் உள்ளன. இவற்றில் நூலின் விவரங்கள் பதியப்பட்டுள்ளன. இந்த நூல் பட்டியல்களைப் பார்த்து அதிலுள்ள எண்ணைக் குறித்துத் தந்தால் அவர்கள் நூலினைத் தந்து அருகிலுள்ள கரும்பலகையில் எழுதிவிடுகின்றனர். வாசகர்களுக்கு ஒரு முறைக்கு இரு நூல்கள் தரப்படுகின்றன.வாசிக்கவும், குறிப்பு எடுக்கவும் உதவியாக மேசைகள் அமைக்கப்பட்டுள்ளன. இந்நூலகம் காலை 9 மணி முதல் 12 மணி வரையும், மாலை 4 முதல் 8 வரையும் செயல்படுகிறது. வியாழக்கிழமை விடுமுறை நாளாகும்.
# முகம்மது மாக்கான் மாக்கார்

சேர் **முகம்மது மாக்கான் மாக்கார்** (*Mohamed Macan Markar*, 7 செப்டம்பர் 1877 - 10 மே 1952) என்பவர் இலங்கையின் குடியேற்றக்கால பிரபலமான அரசியல்வாதியும், தொழிலதிபரும் ஆவார். இவர் இலங்கை அரசாங்க சபையில் உட்துறை அமைச்சராகவும், சட்டவாக்கப் பேரவை உறுப்பினராகவும், மேலவை உறுப்பினராகவும் இருந்தவர்.  
இலங்கையின் தெற்கே காலியில் பிரபலமான தொழிலதிபராக இருந்த உதுமா லெப்பை மரிக்கார் மாக்கான் மாக்கார் என்பவருக்குப் பிறந்தவர். கொழும்பு உவெசுலி கல்லூரியில் கல்வி கற்றவர். கல்லூரியில் துடுப்பாட்ட IX அணியில் சேர்ந்து விளையாடினார். படிப்பை முடித்த பின்னர் கொழும்பு நகரில் குடும்பத் தொழிலான நகை வணிகத் தொழிலில் ஈடுபட்டார்.
# முகம்மது மாக்கான் மாக்கார்

## அரசியலில்

1924 ஆம் ஆண்டில் இலங்கை சட்டவாக்கப் பேரவையிலும், பின்னர் அரசாங்க சபையிலும் உறுப்பினரானார். தகவல், மற்றும் உட்துறை அமைச்சராக நியமிக்கப்பட்டார். 1948 முதல் 1952 வரை மேலவை உறுப்பினராக இருந்தார். 1938 ஆம் ஆன்டில் இவருக்கு சேர் வழங்கப்பட்டது.  
இவரது பிள்ளைகள் அகமது உசைன் மாக்கான் மாக்கார் மட்டக்களப்பு தேர்தல் தொகுதியின் முன்னாள் நாடாளுமன்ற உறுப்பினராவார். முகம்மது அஜ்வார்ட் மாக்கான் மாக்கார், அலவி இப்ராகிம் மாக்கான் மாக்கார் ஆகியோர் மருத்துவர்கள் ஆவர்  
இவரது நினைவாக கொழும்பில் கொம்பனித் தெருவில் உள்ள வீதி ஒன்றிற்கு சேர் முகம்மது மாக்கான் மாக்கார் மாவத்தை எனப் பெயரிடப்பட்டது.
# இமயமலை பழுப்புக் கரடி

**இமயமலை பழுப்புக் கரடி** (*Himalayan Brown Bear*) என்பது ஒரு கரடி இனமாகும். இது பழுப்புக் கரடியின் கிளையினம் ஆகும். இந்த கரடிதான் தொன்மங்களில் கூறப்பட்ட எட்டி (மனிதன்) என்று கருதப்படுகிறது.
# இமயமலை பழுப்புக் கரடி

## விளக்கம்

இமாலயப் பழுப்பு கரடிகளின் உடல் பருமன் பாலினரீதியாக வேறுபாடு கொண்டது. ஆண் கரடிகள் 1.5மீ இருந்து 2.2மீட்டர் (4 அடி 11 அங்குலம் - 7 அடி 3 அங்குலம்) நீளமுடையவை. பெண் கரடிகள் 1.37 மீட்டர் முதல் 1.83 மீட்டர் (4 அடி 6 அங்குலம் - 6 அடி) வரை இருக்கும். இவைதான் இமயமலையில் வாழக்கூடிய பெரிய விலங்குகள் ஆகும்.
# இமயமலை பழுப்புக் கரடி

## பரவல்

இந்த கரடிகள் நேபாளம், திபெத், வட இந்தியா, வடக்கு பாக்கித்தான் போன்ற இடங்களில் காணப்படுகின்றன. இவை ஏற்கனவே பூட்டானிலிருந்து அழிந்துவிட்டதாகக் கருதப்படுகிறது.
# இமயமலை பழுப்புக் கரடி

## நடத்தை மற்றும் சூழலியல்

இவை கரடிகள் அக்டோபர் காலகட்டத்தை ஒட்டிய காலத்தில் பனிக்கால உறக்கம் மேற்கொள்கினறன. ஏப்ரல், மே மாதங்களில் வெளிப்படுகின்றன. அதுவரை பொதுவாக இந்த கரடிகள் குகைகளில் உறக்கத்தை மேற்கொள்கின்றன.
# இமயமலை பழுப்புக் கரடி

## உணவு

இமாலயப் பழுப்பு கரடிகள் அனைத்துண்ணி ஆகும். இவை புற்கள், வேர்கள், தாவரங்கள், பூச்சிகளையும், சிறிய பாலூட்டிகள், பழங்கள் போன்றவற்றை விரும்பி உண்கின்றன. சில சமயம் ஆடுகளையும் வேட்டையாடுகின்றன. வயதுவந்த கரடிகள் சூரிய உதயத்திற்கு முன் அல்லது பிற்பகலின் போது சாப்பிடுகின்றன.
# வலியவன்

***வலியவன்*** (Valiyavan) என்பது 2015ல் வெளிவந்த தமிழ் அதிரடி திரைப்படம் ஆகும். இது எம். சரவணனால் எழுதி இயக்கப்பட்டது. இத்திரைப்படத்தில் ஜெய் மற்றும் ஆண்ட்ரியா ஜெரெமையா முக்கிய கதாப்பாத்திரங்களில் நடித்துள்ளனர். இத்திரைப்படத்தின் படப்பிடிப்பு மே 2014இல் தொடங்கியது. இது 27 மார்ச்சு 2015 அன்று வெளியானது.
# வலியவன்

## நடிப்பு

- ஜெய் - வினோத்
- ஆண்ட்ரியா ஜெரெமையா - சுபிக்சா
- ஆரன் சௌந்தரி - அஸ்வின் ரஞ்சித்
- அழகம்பெருமாள் - ரகுராமன், வினோத்தின் தந்தை
- அனுபமா குமார் - செல்வி, வினோத்தின் தாய்
- பாலா சரவணன் - மணி
# கேடிரி அரசு

**கேடிரி** அல்லது **பாஞ்ஞாலு** என்று அழைக்கப்பட்ட நாடானது பொ. பி 1042 முதல் 1222 வரை, இன்றைய இந்தோனேசியாவில் அமைந்திருந்த, பண்டைய சாவக இந்து அரசு ஆகும். பழைய ஆதாரங்கள் பெருமளவு கிடைக்காமையால், இதன் வரலாறு சரிவரத் தெரியவில்லை. எனினும், இதன் காலகட்டத்திலேயே, எம்பு சேடாவால் "கேக்கவின் பாரதயுத்தம்", எம்பு பாணுலுவால் "கடோற்கயாசிரய", எம்பு தர்மயாவால் "சுமாராதனா" முதலான சாவக நூல்கள் எழுந்தன. பிராந்தாசு ஆற்றுப்பள்ளத்தாக்கில், இன்றைய கேடிரி நகரின் சுற்றுப்பகுதியிலேயே, கேடிரி அரசு இருந்திருக்கலாம் என நம்பப்படுகின்றது. இதன் தலைநகரம், "தகா", "தகனா" என்றெல்லாம் அழைக்கப்பட்டிருக்கின்றது.
# கேடிரி அரசு

## தோற்றம்

ஈசியானா வமிசத்தைச் சேர்ந்த ஏரிலங்கனால் பொ. பி 1045இல் தன் இரு மகன்களுக்காகக் ககுரிபன் அரசை இரண்டாகப் பிரித்துக்கொடுத்த பின் உருவான அரசு ஆகும். கேடிரி என்ற பெயர், முசுக்கொட்டை மரத்தைக் குறிக்கும் "கட்ரி" எனும் சங்கதச் சொல்லிலிருந்து வந்ததாக நம்பப்படுகின்றது. இதேபெயரில், ஆந்திராவிலும் ஓர் ஊர் இருக்கிறது.
# கேடிரி அரசு

## கேடிரி மன்னர் ஆட்சி

திருவுருவம்,12ஆம் 13ஆம் நூற்றாண்டு]]
கேடிரியின் முதல் மன்னனாக, "ஸ்ரீ ஜெயவர்ஷ திக்ஜெய ஹஸ்தப்பிரபு" (1104 - 1115) அறியப்படுகின்றான்.. ஏரிலங்கனைப் போலவே, தன் கல்வெட்டுக்களில், தானும் திருமாலின் அவதாரம் என்றே சொல்லிக்கொள்கிறான். கேடிரியின் இரண்டாம் மன்னன் காமேசுவரன். இவனது முடிக்குரிய பெயர், "ஸ்ரீ மஹாராஜ ராகே சிறிஙன் ஸ்ரீ காமேஸ்வர சகலபுவனஸ்துதிகாரண சர்வாணிவர்யாவீர்ய பராக்ரம திக்ஜயோத்துங்கதேவன்" என்பதாகும். இவனது "சந்திரகபாலம்" எனும் அரச முத்திரை, கபாலமும் இளம்பிறையும் இணைந்ததாக சிவபிரானைக் குறிப்பதாக அமைந்திருக்கின்றது. இவன் காலத்தில் எழுதப்பட்ட "சுமராதகனா" அல்லது "சுமராதனா" எனும் சாவககா நூல், சிவனால் எரிக்கப்பட்டு புவியில் அவதரித்த தெய்வீகத் தம்பதியரான 'காமஜெயன் மற்றும் காமரதியாக, மன்னன் காமேசுவரனையும் அவன் தேவி, ஸ்ரீகிரணாவையும் சித்தரிக்கின்றது. காமதகனத்தைக் குறிக்கும் வகையிலேயே, அவன் தலைநகரும் "தகனா" என உலகப்புகழ்பெற்றது என்று அந்நூல் மேலும் குறிப்பிடுகின்றது. காமேசுவரன், ஸ்ரீகிரணா எனும் அரசதம்பதியரின் பேரழகு, மரபுரைகளிலும் மிக விரிவாக வருணிக்கப்படுகின்றது. சுமராதகனாவில் சொல்லப்படும் கதை, பிற்காலத்தில் "பஞ்சி வட்டம்" என்ற நாட்டார் கதையாக சயாம் நாடு உட்பட, தென்கிழக்காசியா முழுவதும் புகழ்பெற்றது.  
காமேசுவரனை அடுத்து, "ஸ்ரீ மகாராஜ ஸ்ரீ தருமேசுவர மதுசூதனாவதாரநிந்தித சுக்ருத்சிங்க பராக்ரம திக்ஜயோத்துங்கதேவன்" எனப் ப்பட்டாஅபிடேகம் பெற்ற ஜெயாபயன் ஆவான். இவனது அரசமுத்திரையாக ஆளரி காணப்பட்டது. இவன் காலத்திலேயே பாரதத்தின் சாவக வேறுமமான "கேக்கவின் பாரதயுத்தம்" எனும் நூல், 1157இல் "எம்பு சேடா" எனும் புலவரால் இயற்றப்பட்டது. அவர் தமையர் எம்பு பாணுலு, அரிவம்சம், கடோற்கயாசிரயம் ஆகிய நூல்களை இயற்றினார். ஜெயாபயனின் காலம், சாவக இலக்கியத்தின் பொற்காலமாகக் கருதப்படுகின்றது. இந்தோனேசித் தீவுக்கூட்டத்தை வெள்ளையர் ஆளுவர். பின் மஞ்சள் இனமொன்று ஆளும். அதற்குப்பின் இப்பகுதி பழையபடி புகழ்பெறும் எனும் தீர்க்கதரிசனமொன்று அமைந்த "ப்ரேம்பாங் ஜொயோபயோ" எனும் சாவகநூல், இவனைப் புகழ்ந்தே இயற்றப்பட்டிருக்கின்றது.  
ஜெயாபயனுக்குப் பின் சருவேசுவரனும் (1160-1170) அவனுக்குப் பின் ஆனைமுகனை அரச முத்திரையாகப் பயன்படுத்திய ஆரியேசுவரனும் (1170-1180) ஆட்சிபுரிந்தனர். அவர்களுக்குப் பின், "ஸ்ரீ மகாராஜ ஸ்ரீ கிரௌஞ்சார்யதீப கந்தபுவனபாலக பராக்ரமநிந்தித திக்ஜயோத்துங்கதேவாநம ஸ்ரீ காண்டிரன்" எனும் பட்டத்தைத் தரித்த காண்டிரன் ஆட்சிபுரிந்தான். இவன் காலத்தில் கேடிரிக்கென்ன்று ஒரு கப்பற்படை இருந்திருக்கின்றது என்பதற்்கு சான்றாக, கடற்படைத் தளபதிகளைக் குறிக்கும் "லெட்சுமணன்", "சேனாபதி சர்வஜலன்" முதலான பெயர்கள் இவன் கல்வெட்டுக்களில் காணப்படுகின்றன.
1190இலிருந்து1200 வரை, சங்கும் இளம்பிறையும் கொண்ட அரச முத்திரையைப் பயன்படுத்திய சிருங்கன் என்பவன் கேடிரியை ஆண்டான். கேடிரியின் கடைசிமன்னனான கர்த்தஜெயன் 1200இலிருந்து 1222 வரை கருடமுகம் கொண்ட முத்திரையுடன் கோலோச்சினன். 122இல் கென் அரோக்கைச் சரனடைந்து, சிங்கசாரி அரசிடம் தோற்று, அடிபணியவேண்டிய நிர்ப்பந்தம் அவனுக்கு ஏற்பட்டது. அத்துடன், கேடிரி அரச்சு மறந்து சிங்கசாரி அரசு சாவகத்தில் மலர்ந்தது. சிறப்பான உறவைப் பேணியமைக்கும் சான்றுகள் உண்டு. ராஜேந்திர சோழனால் சிறீவிஜயமும் கடாரமும் வீழ்ச்சியுற்ற பின், கேடிரி போன்ற அரசுகள், வாணிபத்தை அன்றி, விவசாயத்திலேயே தங்கியிருக்கும் நிலை உண்டானது. எனினும் கூடிய விரைவிலேயே, கேடிரி மீண்டும் கடலாளும் வல்லமையைப் பெற்றது.
# கேடிரி அரசு

## பண்பாடு

சாவக இலக்கியத்தின் வளர்ச்சிக்குப் பெரும் பங்காற்றிய கேடிரி ஆட்சிக்காலம், பிற்காலத்தில், "லுப்தக", "விருத்தசஞ்சய", "கிருஷ்ணாயன", "சுமணசந்தக" முதலான் புகழ்பெற்ற நூல்கள் உண்டாக வழிகோலியது.  
தூக்கிலிடப்பட்ட கொள்ளையர் தவிர, ஏனைய குற்றவாளிகளுக்கு, கேடிரி அரசில் தண்டனை எதுவும் இருக்கவில்லை. அவர்கள் தண்டப்பணமாக பொற்காசு செலுத்தினாலே போதுமானது. திருமண ஏற்பாடுகளின் போது, மணமகன் வீட்டாரால், மணமக்கள் வீட்டாருக்கு, ்வரதட்சணை வழங்கப்பட்டது. மருத்துவத்தை நம்புவதை விட, நோய்கள் வரும்போது கேடிரி மக்கள், புத்தரை வழிபடுவதிலேயே கவனம் செலுத்தினர். ஆண்டின் ஐந்தாம் மாதத்தில், மக்கள் ஆற்றில் படகோடி மகிழும் நீர்த்திருவிழா ஒன்றும், பத்தாம் மாதத்தில்மலைவாழ்மக்கள் கூடி எடுக்கும் பெருவிழாவும், கேடிரியின் பெருவ்விழாக்களாக இருந்தது.
# கேடிரி அரசு

## வாணிபம்

கேடிரியின் வாணிபம், பெரும்பாலும் விவசாயத்திலேயே தங்கியிருந்தது. விலங்கு வளர்ப்பும், காய்கறி விற்பனையும் கூடக் காணப்பட்ட்டதுடன், ககுரிபன் அரசு காலத்தில் அமைக்கப்பட்ட நீர்ப்பாசன வசதிகள் இவற்றுக்குப் பேருதவி புரிந்தன. பிற்காலத்தில், கேடிரி வர்த்தகம், கடற்றொழில்லும், வாசனைத் திரவிய ஏற்றுமதியிலும் பெருவளர்ச்சி கண்டது.
# கேடிரி அரசு

## உசாத்துணைகள்

- Soekmono, R, Drs., *Pengantar Sejarah Kebudayaan Indonesia 2*, 2nd ed. Penerbit Kanisius, Yogyakarta, 1973, 5th reprint edition in 1988
- Saidihardjo, Dr. M. Pd., A.M, Sardiman, Drs., **, Tiga Serangkai, Solo, 1987, 4th reprint edition in 1990
# கொழுப்பு வளியியம்

**கொழுப்பு வளியியம்** அல்லது *கொழுப்புப் போலி வளியியம்* *(Lipid pneumonia or lipoid pneumonia )* என்பது ஒரு குறிப்பிட்ட வடிவமான நுரையீரல் வீக்க நோயாகும். மூச்சுக்குழாய் கிளைகளில் கொழுப்பு புகுவதால் இந்நோய் தோன்றுகிறது. நோய்க்குக் காரணியாக இங்கு கொழுப்பு இருப்பதால் இந்நோய் சில சமயங்களில் கொழுப்பிணி வளியியம் என்றும் அழைக்கப்படுகிறது.
# கொழுப்பு வளியியம்

## வரலாறு

சிறு எண்ணெய்த் துளிகளை உள்ளீழுக்கிழுத்த பச்சிளம் குழந்தைகளிடம் கொழுப்பு வளியியம் இருப்பதை இலாஃப்லென் 1925 ஆம் ஆண்டில் முதன்முதலாக விவரித்தார். அரிதாக நிகழும் இத்தகைய நிகழ்வுகளுக்காக மேற்கொள்ளப்படும் அறுவைச் சிகிச்சைகள் தொழிலுக்கு ஆபத்தை விளைவிக்கக் கூடிய சிகிச்சையாக மாறிப்போகலாம். ஆனால் இது போன்ற நிகழ்வுகள் அரிதாகவே ஆவணப்படுத்தப்பட்டுள்ளன.
=== புறக்காரணி===:  
உடலுக்கு வெளியே இருந்து, உதாரணமாக, உள்ளிழுக்கப்படும் எண்ணெய் அடிப்படை,யிலான மூக்குச் சொட்டு மருந்துகள், தற்செயலாக உள்ளிழுக்கப்படும் ஒப்பனை எண்ணெய்ச் சொட்டுகள் ஆகியன புறக்காரணிகளாகும். அமியோடெரான் எனப்படும் ஒழுங்கற்ற இதயத் துடிப்பை கட்டுப்படுத்துவதாகக் கருதப்படும் சொட்டு மருந்தும் ஒரு காரணமாக இருந்தது நிரூபிக்கப்பட்டுள்ளது.  
=== அகக்காரணி===:  
உடலுக்குள் இருந்தே தோன்றுவன இவ்வகையில் அடங்கும். உதாரணமாக, மூச்சுக்குழலில் காற்றின் பாதை தடையேற்பட்டால் இத்தைடைக்குத் தொலைவில் இரத்த விழுங்கணுக்கள் மற்றும் மிகப்பெரிய உயிரணுக்கள் மூச்சுக்குழலின் துண்டிக்கப்பட்ட காற்று இடைவெளியில் நிரம்பி விடுகின்றன.
# கொழுப்பு வளியியம்

## தோற்றம்

ஒரு கொழுப்பு வளியியத்தின் ஒட்டு மொத்த தோற்றம் தெளிவற்றதாக உள்ளது, நுரையீரலின் மேற்பகுதி வெளிர் மஞ்சள் பகுதியாக உள்ளது. இந்த மஞ்சள் தோற்றத்தை நாட்டுப்புற வழக்கிலுள்ள சொல்லான "தங்க" நிமோனியா என்ற சொல்லால விளக்குகிறார்கள்.  
நுண்ணோக்கி அளவீடுகளில் நுரைபோன்ற இரத்த விழுங்கணுக்கள் மற்றும் மிகப்பெரிய உயிரணுக்கள் காற்றுப் பாதையில் காணப்பட்டன. அழற்சியின் விளைவுகளும் பாரங்கைமாவில் காணப்பட்டன.
# கொழுப்பு வளியியம்

## சிகிச்சை

புரணித்திரலனையம் மற்றும் சிரை வழியாக நோய் எதிர்ப்புப் புரதங்கள் செலுத்துதல் ஆகியனவே இதற்கான சிகிச்சை முறைகளாகும்.
# கொழுப்பு வளியியம்

## முன்னறிதல்

அகக்காரணி கொழுப்பு வளியியம் மற்றும் குறிப்பிடப்படாத இடைத்திசு நுரையீரல் அழற்சி ஆகியவை ஒரு குழந்தை நுரையீரலின் முழுமையான வளர்ச்சிக்கு முன்பே காணப்படுகின்றன.
# உ. இராதாகிருஷ்ணன்

**உருத்திராபதி இராதாகிருஷ்ணன்** (27 சூன் 1943 - 6 செப்டம்பர் 2015) இலங்கைத் தமிழ் கருநாடக வயலின் இசைக் கலைஞர் ஆவார்.
# உ. இராதாகிருஷ்ணன்

## வாழ்க்கைச் சுருக்கம்

இராதாகிருஷ்ணன் யாழ்ப்பாணம் இணுவிலில் உருத்திராபதி, தையலம்மாள் ஆகியோருக்குப் பிறந்தவர். தந்தை உருத்திராபதி நாதசுவரம், வயலின் இசைப்பதிலும் திறமை பெற்றவர். இராதாகிருஷ்ணனும் தந்தையிடமே வயலின் மீட்டக் கற்றுக் கொண்டார். இக்கச்சேரியில் அவரது மகள் சைந்தவி வயலினும், மகன் இரகுகுலன் மிருதங்கமும் வாசித்துக் கொண்டிருந்தனர். இராதாகிருஷ்ணனின் சகோதரர் சந்தானகிருஷ்ணனும் ஒரு புகழ் பெற்ற வயலின் இசைக்கலைஞர் ஆவார்.
# சுவடிப்பாதுகாப்பு வரலாறு (நூல்)

**சுவடிப்பாதுகாப்பு வரலாறு**, ப. பெருமாள் எழுதிய, சுவடிகளைப் பாதுகாக்க வேண்டிய முறையினை விளக்கும் நூலாகும்.
# சுவடிப்பாதுகாப்பு வரலாறு (நூல்)

## அமைப்பு

இந்நூலில் எழுத்து மற்றும் எழுதுபொருட்களின் தோற்றமும் வளர்ச்சியும், சுவடிகளின் அழிவிற்கான காரணங்கள், சுவடிப் பாதுகாப்பு முறைகள், பண்டைய சுவடி நூலகங்களும் பாதுகாப்புணர்வும், இன்றைய சுவடி நூலகங்களும் சுவடிப் பாதுகாப்பு என்ற தலைப்புகளில் சுவடிகளைப் பற்றிய அறிமுகமும் முக்கியத்துவமும் குறித்து எடுத்துரைக்கப்பட்டுள்ளது.  
'சுவடிப்பாதுகாப்பு வரலாறு', நூல், (2012; கோவிலூர் மடாலயம், கோவிலூர் 630 307, காரைக்குடி அருகில்)
# மறுசுழற்சிக் கூடை

கணித்தலில், **மறுசுழற்சிக் கூடை** என்பது, அழிக்கப்பட்ட கோப்புகளைத் தற்காலிகமாகச் சேமிக்க உதவும் இடமாகும். இது ஒரு சிறப்பு அடைவாகும். தவறுதலாக அழிக்கப்பட்ட கோப்புகளையும், அடைவுகளையும், இச்சிறப்பு அடைவானது
சேமித்து வைக்கும். இங்குள்ள கோப்புகளையும், அடைவுகளையும் மீளமைக்க இயலும்.
# மறுசுழற்சிக் கூடை

## வரலாறு

1982ஆம் ஆண்டு, ஆப்பிள் லிசா இடைமுகப்பானது, இந்த மறுசுழற்சிக் கூடையை, "வேசுட்டுபேசுகட்" என்ற பெயரில் அறிமுகம் செய்தது. இது மேக் இயங்குதளத்தில் *டிராசு* என்றழைக்கப்பட்டது. ஒன்பதாம் பதிப்பில் உலகளாவிய ஆங்கில இடத்தகு மாற்றத்தில் இது திரும்பவும், வேசுட்டுபேசுகட் என்ற பெயரை பெற்றது.  
ஆப்பிள் நிறுவனம் தங்கள் நிறுவனத்தின் இலச்சினையைக் காப்புரிமை செய்துள்ளது. இது பிற நிறுவனங்கள் அந்த இலச்சினையைப் பயன்படுத்துவதைத் தடுக்கிறது. பிற நிறுவனங்கள் மறுசுழற்சிக்கூடையின் வேறு பெயர்களில் இலச்சினையை உருவாக்கி உள்ளன.  
எம்எஸ்-டொஸ் இயங்குதளத்தில் இம்மறுசுழற்சி முறை, "டெலிட் சென்ட்ரி" என்ற பெயரில் அறிமுகமானது. அழிக்கப்படும் கோப்புகள் மூல அடைவில் உள்ள "சென்ட்ரி" என்ற அடைவொன்றில் சேமிக்கப்பட்டது.] மைக்ரோசாப்ட் நிறுவனம் தற்போதுள்ள மறுசுழற்சிக் கூடையை வின்டோசு 95 இயங்குதளத்தில் அறிமுகம் செய்தது.
# 1716

**1716** (MDCCXVI) ஒரு புதன்கிழமையில் துவங்கிய ஒரு கிரிகோரியன் நெட்டாண்டு ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது ஞாயிற்றுக்கிழமையில் ஆரம்பமானது.
# 1716

## நிகழ்வுகள்

- சனவரி - ஸ்காட்லாந்தின் ஸ்க்ரீப் நகரம் யாக்கோபியவாதிகளால் தீக்கிரையாக்கப்பட்டது.
- ஆகத்து 5 - 83,300 ஆத்திரியப் படைகள் 150,000 உதுமானியத் துருக்கிப் படைகளை பெத்ரோவராதின் நகரில் தோற்கடித்தனர்.
- இங்கிலாந்தின் வாப்பிங்கு நகரில் இடம்பெற்ற தீயில் 150 வீடுகள் எரிந்தன.
- பர்த்தலோமேயு சீகன்பால்க் தமிழ்நாடு, தரங்கம்பாடியில் இறையியல் கல்லூரி ஒன்றை நிறுவினார்.
# 1716

## இறப்புகள்

- நவம்பர் 14 &ndash; கோட்பிரீட் லீப்னிட்சு, செருமானிய மெய்யியலாளர், கணிதவியலர் (பி. 1646)
- வரத பண்டிதர், யாழ்ப்பாணத்துத் தமிழறிஞர், புலவர் (பி. 1656)
# சோடியம் செருமேனேட்டு

**சோடியம் செருமேனேட்டு** *(Sodium gernanate)* என்பது Na<sub>2</sub>GeO<sub>3</sub> என்ற மூலக்கூற்று வாய்ப்பாடு கொண்ட நிறமற்ற,
திண்ம கனிம வேதியியல் சேர்மமாகும்.
# சோடியம் செருமேனேட்டு

## தயாரிப்பு

உயர் வெப்பநிலைகளில் செருமேனியம் ஆக்சைடையும் சோடியம் ஆக்சைடையும் உருக்கிப் பிணைத்தல் மூலமாக சோடியம் செருமேனேட்டு தயாரிக்கப்படுகிறது.
# சோடியம் செருமேனேட்டு

## அமைப்பு

சோடியம் செருமேனேட்டில் பல்பகுதிய GeO<sub>3</sub><sup>2−</sup> எதிர்மின் அயனிகள் உச்சிமுனைகளைப் பகிர்ந்து கொள்ளும் {GeO4} நான்முகத் திண்மங்களால் ஆக்கப்பட்டுள்ளது.
# சோடியம் செருமேனேட்டு

## பயன்கள்

பிற செருமேனியம் சேர்மங்களைத் தொகுப்பு முறையில் தயாரிக்க சோடியம் செருமேனேட்டு பயன்படுகிறது.
# ஹுப்பள்ளி சந்திப்பு தொடருந்து நிலையம்

**ஹுப்பள்ளி சந்திப்பு** (UBL), இந்திய மாநிலமான கர்நாடகத்தின் ஹூப்ளி(ஹுப்பள்ளி)யில் உள்ளது. இந்த சந்திப்பி இந்திய இரயில்வேயின் தென்மேற்கு ரயில்வே மண்டலத்துக்கு உட்பட்டது.
# ஹுப்பள்ளி சந்திப்பு தொடருந்து நிலையம்

## வண்டிகள்

இங்கு நின்று செல்லும் தொடர்வண்டிகள்:
- கர்நாடக சம்பர்க் கிராந்தி விரைவுவண்டி
- அமராவதி விரைவுவண்டி
- ஹுப்பள்ளி - பெங்களூர் ஜன சதாப்தி எக்ஸ்பிரஸ்
- ஹுப்பள்ளி - சோலாப்பூர் இன்டர்சிட்டி விரைவுவண்டி
- ஹுப்பள்ளி - மும்பை விரைவுவண்டி
- பெங்களூர் - கோலாப்பூர் ராணி சென்னம்மா விரைவுவண்டி
- ஹுப்பள்ளி - மைசூர் ஹம்பி விரைவுவண்டி
# கோலெழுத்து

**கோலெழுத்து** என்பது தென் இந்தியாவில் காணப்பட்ட பண்டைய எழுத்து முறையாகும். இது தமிழ், மலையாளம் ஆகிய மொழிகளில் பாவிக்கப்பட்டது. இது மலையாளத்தில் மிகச் சமீப காலத்திலும், அதாவது கிட்டத்தட்ட கி. பி. 17 ஆம் நூற்றாண்டு வரையிலும் பயன்பாட்டில் இருந்துள்ளது. தற்போதும் இதன் குறிப்பிடத்தக்க பாவனை அங்குள்ளது.  
வட்டெழுத்திலிருந்து கோலெழுத்து உருவாகியது. இவற்றுக்கிடையே பாரிய வேறுபாடு இல்லை. ஆயினும் பிரதேசத்திற்குப் பிரதேசம் இதில் வேறுபாடுகள் காணப்பட்டன. இது வட்டெழுத்துக் குடும்ப எழுத்துமுறைக்கு உரியதாகும்.  
வட்டெழுத்துக்கு முன்பே சங்க காலத்தில் கோலெழுத்தும் கண்ணெழுத்தும் இருந்ததாகவும் கூறப்படுகிறது. கோலால் எழுதப்படும் எழுத்து கோலெழுத்து என விளக்கப்படுகிறது. இன்னுமொரு கருத்து, "கோடு எழுத்துக்கள்" கொண்டவை கோலெழுத்து என விளக்குகிறது.
# திருப்பட்டூர் பிரம்மபுரீஸ்வரர் கோயில்

**திருப்பட்டூர் பிரம்மபுரீஸ்வரர் திருக்கோயில்** என்பது தமிழ்நாட்டின் திருச்சிராப்பள்ளி மாவட்டத்தின் திருப்பட்டூர் என்ற புறநகரில் அமைந்துள்ள ஒரு சிவ பெருமான் திருக்கோயிலாகும். இவ்வூர் திருப்பிடவூர், திருப்படையூர் என்றும் அழைக்கப்பட்டது. இது ஒரு தேவார வைப்புத்தலமாகும்.
# திருப்பட்டூர் பிரம்மபுரீஸ்வரர் கோயில்

## அமைவிடம்

இக்கோயில் திருச்சி மாவட்டம் மண்ணச்சநல்லூர் வட்டத்தில் உள்ள திருப்பட்டூர் என்னும் கிராமத்தில் அமைந்துள்ளது.
# திருப்பட்டூர் பிரம்மபுரீஸ்வரர் கோயில்

## இறைவன், இறைவி

இங்குள்ள இறைவன் பிரம்மபுரீஸ்வரர். இறைவி பிரம்மநாயகி
# திருப்பட்டூர் பிரம்மபுரீஸ்வரர் கோயில்

## தீர்த்தம்

பிரம்ம தீர்த்தம் - அம்மனின் ஆலயத்தின் வடப்புறம் உள்ளது. நான்கு அழகிய படித்துறைகளயும்,வற்றாத நன்னிரையும் கொண்டது, இத்தீர்த்ததினால் பிரம்மன் அருள்மிகு ஈஸ்வரனை அர்ச்சித்ததால் பிரம்மதீர்த்தம் என அழைக்கப்படுகிறது.
பகுள தீர்த்தம் - ஆலயத்தின் வடக்குப்பக்கத்தில் சோலைகளுக்கு நடுவே நான்கு படித்துறைகளுடன் கூடிய குளம் ஆகும்.
# திருப்பட்டூர் பிரம்மபுரீஸ்வரர் கோயில்

## தேரோட்டம்

இவ்வூரில் ஒவ்வோராண்டும் பங்குனி மாதத்தில் தேரோட்டம் நடைபெறுகிறது.
# தேராதூன் தொடர்வண்டி நிலையம்

**தேராதூன் தொடருந்து நிலையம் (DDN)**, இந்திய மாநிலமான உத்தராகண்டின் தேராதூன் நகரத்தில் உள்ளது. இது இந்திய இரயில்வேயின் வடக்கு ரயில்வே மண்டலத்தின் மொராதாபாத் கோட்டத்துக்கு உட்பட்டது.
# தேராதூன் தொடர்வண்டி நிலையம்

## வண்டிகள்

- தேராதூன் − புது தில்லி சதாப்தி விரைவுவண்டி
- தேராதூன் − புது தில்லி ஜன சதாப்தி எக்ஸ்பிரஸ்
- தேராதூன் − தில்லி சராய் ரோகில்லா மசூரி விரைவுவண்டி
- தேராதூன் − ஹாவ்டா டூன் எக்ஸ்பிரஸ்
- மதுரை தேராதூன் விரைவுவண்டி
# தேராதூன் தொடர்வண்டி நிலையம்

## இணைப்புகள்

- தேராதூன் தொடர்வண்டி நிலையத்தைப் பற்றி - இந்தியரயிலின்போ.காம் தள்ம்
# செருமேனியம் இருசல்பைடு

**செருமேனியம் இருசல்பைடு** *(Germanium disulfide or Germanium(IV) sulfide)* என்பது GeS<sub>2</sub>. என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். வெண்மை நிறத்தில் உயர் உருகுநிலை கொண்ட படிகவடிவத் திண்மமாக செருமேனியம் இருசல்பைடு காணப்படுகிறது. மேலும் இது ஒரு முப்பரிமான பலபடியாக சிலிக்கன் இருசல்பைடிடம் இருந்து மாறுபடுகிறது. சிலிக்கன் இருசல்பைடு ஒருபரிமான பலபடியாகும். Ge-S பிணைப்பின் பிணைப்பு நீளம் 2.19 Å
ஆகும்.
# செருமேனியம் இருசல்பைடு

## வரலாறு

செருமேனியம் சேர்மங்களில் முதலாவதாகக் கண்டறியப்பட்டது செருமேனியம் இருசல்பைடு ஆகும். அர்கிரோடைட்டு கனிமத்தை பகுப்பாய்வு செய்து கொண்டிருந்த போது கிளெமென்சு விங்கிளர் இதைக் கண்டறிந்தார். செருமேனியம் சல்பைடு நீர்த்த அமிலங்களில் கரைவதில்லை என்ற அடிப்படையில் ஒரு புதிய தனிமத்தை அவரால் தனித்துப் பிரிக்க முடிந்தது
# செருமேனியம் இருசல்பைடு

## தயாரிப்பு

அடர் ஐதரோ குளோரிக் அமிலக் கரைசலில் உள்ள செருமேனியம் குளோரைடில் ஐதரசன் சல்பைடு வாயுவைச் செலுத்தி செருமேனியம் இருசல்பைடு தயாரிக்கப்படுகிறது.
# கே. சுபாஷ்

**கே. சுபாஷ்** (பிறப்பு: சங்கர் கிருஷ்ணன்) தமிழ், இந்தி திரைப்பட இயக்குநர், திரைக்கதை ஆசிரியர் ஆவார். விஜயகாந்த் நடித்த சத்ரியன், அஜித் குமார் நடித்த பவித்ரா, ஆயுள் கைதி, பிரபுதேவா நடித்த நினைவிருக்கும் வரை, ஏழையின் சிரிப்பில் போன்ற பல வெற்றித் திரைப்படங்களை இயக்கியுள்ளார். இவர், புகழ்பெற்ற இந்தியத் திரைப்பட இரட்டை இயக்குநர்களான கிருஷ்ணன்-பஞ்சு<nowiki/>ஆகியோரில் ஒருவரான ரா. கிருஷ்ணனின் மகனாவார். இவருக்கு இரண்டு மகள்கள் உள்ளனர். சிறுநீரக கோளாறு காரணமாக மருத்துமனையில் அனுமதிக்கப்பட்டிருந்த இவர், 23 நவம்பர் 2016 அன்று காலமானார்.
# கே. சுபாஷ்

## திரை வாழ்க்கை

நாயகன் திரைப்படத்தை மணிரத்னம் இயக்கியபோது, இவர் மணிரத்னத்திடம் உதவி இயக்குநராகப் பணியாற்றியதன் மூலமாக தனது திரை வாழ்க்கையைத் தொடங்கினார்.
# கே. சுபாஷ்

## திரைப்பட விபரம்

### இயக்குநராக

| ஆண்டு | திரைப்படம் | மொழி | குறிப்புகள் |  |
| --- | --- | --- | --- | --- |
| 1988 | கலியுகம்'' | தமிழ் |  |  |
| 1989 | *உத்தம புருசன்* | தமிழ் |  |  |
| 1990 | *சத்ரியன்* | தமிழ் |  |  |
| 1991 | *ஆயுள் கைதி* | தமிழ் |  |  |
| 1991 | *வாக்குமூலம்* | தமிழ் |  |  |
| 1991 | *பிரம்மா* | தமிழ் |  |  |
| 1992 | *பங்காளி* | தமிழ் |  |  |
| 1994 | *பவித்ரா* | தமிழ் |  |  |
| 1994 | *பிரம்மா* | இந்தி | பிரம்மா திரைப்படத்தின் மறுவாக்கம் |  |
| 1997 | *நேசம்* | தமிழ் |  |  |
| 1997 | *அபிமன்யு* | தமிழ் |  |  |
| 1999 | *நினைவிருக்கும் வரை* | தமிழ் |  |  |
| 1999 | *சுயம்வரம்* | தமிழ் |  |  |
| 2000 | *ஏழையின் சிரிப்பில்* | தமிழ் |  |  |
| 2000 | *சபாஷ்* | தமிழ் |  |  |
| 2001 | *லவ் மேரேஜ்* | தமிழ் | *சுயம்வரம்* மலையாளத் திரைப்படத்தின் மறுவாக்கம் |  |
| 2002 | *123* | தமிழ் |  |  |
| 2005 | *இன்சான்* | இந்தி | *கதம்* திரைப்படத்தின் மறுவாக்கம் | } |
# கே. சுபாஷ்

## திரைப்பட விபரம்

### திரைக்கதை ஆசிரியராக

- *அந்தாகடு* (தெலுங்கு)
- *சன்டே* (இந்தி)
- *சென்னை எக்ஸ்பிரஸ்* (இந்தி)
- *என்டர்டெயின்மெண்ட்* (இந்தி)
- *தில்வாலே* (இந்தி)
# செருமேனியம் தெலூரைடு

**செருமேனியம் தெலூரைடு** *(Germanium telluride)* என்பது GeTe என்ற மூலக்கூற்று வாய்ப்பாடு கொண்ட கனிம வேதியியல் சேர்மமாகும். செருமேனியமும் , தெலூரியமும் சேர்ந்து உருவாகும் இச்சேர்மம் சால்கோசெனைடு கண்ணாடியின் பகுதிப்பொருளாக உள்ளது. பகுதி உலோக கடத்துகையையும் அயமின் பண்பையும் செருமேனியம் தெலூரைடு வெளிப்படுத்துகிறது  
செருமேனியம் தெலூரைடு மூன்று வகையான படிக வடிவங்களில் காணப்படுகிறது. அறை வெப்பநிலையில் α (சாய்சதுரம்) மற்றும் γ (செஞ்சாய்சதுரம்) அமைப்புகளிலும் உயர் வெப்பநிலைகளில் β ( கனசதுர, பாறை உப்பு – வகை) அமைப்பிலும் காணப்படுகிறது. குறிப்பாக β அமைப்பு பெரும்பாலும் தூய செருமேனியம் தெலூரைடு அயமின் கியூரி வெப்பநிலை தோராயமாக 670 கெல்வின் வெப்பநிலையில் இருக்கும்போது காணப்படுகிறது  
கலப்பிடப்பட்ட செருமேனியம் தெலூரைடு குறைந்த வெப்பநிலையில் மீக்கடத்துத்திறன் சேர்மமாக இருக்கிறது.
# மறைமலையடிகள் நூலகம்

**மறைமலையடிகள் நூலகம்** என்பது மறைமலையடிகளின் வீட்டு நூலகத்தைக் கருவாகக் கொண்டு "சைவ சித்தாந்த நூற்பதிப்புக் கழகத்தின் ஆதரவில் 1958 இல்" நிறுவப்பட்ட ஒரு நூலகம் ஆகும். இந்த நூலகம் தமிழியல் சார்ந்த பல்துறை நூல்களையும் இதழ்களையும் கொண்டுள்ளது. இந்து 1900 ஆண்டுக்கு முந்தைய நூற்றுக்கணக்கான பதிப்புகள், அரிய கடிதங்கள், ஆண்டறிக்கைகள் உள்ளிட்ட ஆயிரக்கணக்கான நூல்களோடு ஓர் ஆவணக் காப்பகமாக உள்ளது.  
பரவலாக சமூக ஆதரவு இன்றியும், போதிய அரச ஆதரவு இன்றியும் இந்த நூலகம் தற்போது கன்னிமாரா பொது நூலகக் கட்டத்தில் இயங்கி வருகிறது.
# தமிழ் ஒலிக்குறிப்பு

**தமிழ் ஒலிக்குறிப்பு** (*Tamil Onomatopoeia*) என்பது ஒலியியல் ஒத்த தன்மை அல்லது ஒத்திருக்கும் தமிழ் மொழியில் உள்ள சொற்களைக் குறிக்கிறது. தமிழ் ஒலிக்குறிப்புக்கள் தொல்காப்பியம் நூலில் காணப்படுகிறது. இது தமிழ் மொழியில் செய்யுளிலும் வழக்கிலும் பயன்படுகிறது.
# தமிழ் ஒலிக்குறிப்பு

## வகைகள்

இரட்டைக்கிளவி, அடுக்குத் தொடர் ஆகிய இரு ஒலிக்குறிப்பு வகைள் காணப்படுகின்றன.
# தமிழ் ஒலிக்குறிப்பு

## வகைகள்

### இரட்டைக்கிளவி

இரட்டைக்கிளவியில் இரண்டு சொற்கள் சேர்ந்து, ஒரு தன்மைப் பட்டு நின்று, பிரித்தால் பொருள் தராது காணப்படும். இரண்டாம் தொல்காப்பிய நூலின் முதலாம் அதிகாரமாகிய கிளவியாக்கம் பின்வருமாறு இதனை விபரிக்கிறது:  
<blockquote>"இரட்டைக் கிளவி இரட்டின் பிரித்து இகைய."</blockquote>  
இரட்டைக் கிளவி மூன்று வகையாகப் வகுக்கப்பட்டுள்ளது. முதலாவது, பெயரெச்ச தரமுள்ள ஒரு சொல் திரும்பவும் வரும். இரண்டாவது, சொல் பெயரளவில் அல்லது வினையாக வரும். மூன்றாவது, எதிர் எதிர் அர்த்தம் கொண்ட சொற்கள் சேர்ந்திருக்கும்.
# தமிழ் ஒலிக்குறிப்பு

## வகைகள்

### அடுக்குத் தொடர்

அடுக்குத் தொடரில் இரண்டு அல்லது அதற்கு மேற்பட்ட சொற்கள் சேர்ந்து, தனித்தனி சொல்லாக, பிரித்தாலும் பொருள் தந்து காணப்படும்.
# தமிழ் ஒலிக்குறிப்பு

## வகைகள்

### அடுக்குத் தொடர்

#### இரட்டைக்கிளவி, அடுக்குத் தொடர் ஒப்பீடு

| இரட்டைக்கிளவி | அடுக்குத் தொடர் |  |
| --- | --- | --- |
| இரண்டு சொற்கள் சேர்ந்து வரும்
<small>எ.கா: துறுதுறு என்ற விழிகள்</small> | இரண்டு அல்லது அதற்கு மேற்பட்ட சொற்கள் வரும்
<small>எ.கா: பிடி பிடி பிடி</small> |  |
| பிரித்தால் பொருள் தராது
<small>எ.கா: **துறு**துறு</small> | பிரித்தாலும் பொருள் தரும்
<small>எ.கா: **பிடி** பிடி பிடி</small> | } |
# தமிழ் ஒலிக்குறிப்பு

## வெளி இணைப்பு

- Onomatopoeia in Tamil
# சற்றேன் (தொன்மவியல்)

**சற்றேன்** (Saturn) என்பவர் உரோமத் தொன்மவியலில் காணப்படும் ஒரு கடவுள் ஆவார்.உரோமத் தொன்மவியலில் இவர் விவசாயம், அறுவடை, செல்வம், விடுதலை, நேரம் ஆகியவற்றுக்கான கடவுள் ஆவார். கிரேக்கத் தொன்மவியலில் இவருக்கு ஒப்பானவர் குரோனசு ஆவார். ஜுப்பிட்டர், நெப்டியூன், புளூட்டோ, ஜூனோ, சேரிசு, வெஸ்டா ஆகியோர் இவரது பிள்ளைகள் ஆவர். இவரது மனைவி ஒப்ஸ் ஆவார்.
# மகாராஜ்கஞ்சு மாவட்டம்

**மகாராஜ்கஞ்சு மாவட்டம்**, இந்திய மாநிலமான உத்தரப் பிரதேசத்தின் மாவட்டங்களில் ஒன்று. இதன் தலைமையகம் மகாராஜ்கஞ்சு நகரத்தில் அமைந்துள்ளது.
# மகாராஜ்கஞ்சு மாவட்டம்

## பொருளாதாரம்

2006ஆம் ஆண்டில், இந்திய அரசின் ஊராட்சித் துறை அமைச்சகம், பொருளாதாரத்தில் பின்தங்கிய மாவட்டங்களைப் பற்றிய கணக்கெடுப்பை தொடங்கியது. அந்த பட்டியலில் 250 மாவட்டங்கள் சேர்க்கப்பட்டன. இந்த மாவட்டமும் அந்த பட்டியலில் இருந்தது. உத்தரப் பிரதேசத்தில் உள்ள ஏனைய 33 மாவட்டங்களுடன் சேர்த்து, இதற்கும் பின்தங்கிய பகுதிகளுக்கான மத்திய அரசின் நிதி கிடைக்கிறது.
# ஐரோப்பியப் புலம்பெயர்வோர் நெருக்கடி

**ஐரோப்பியப் புலம்பெயர்வோர் நெருக்கடி** (European migrant crisis) அல்லது **ஐரோப்பிய அகதிகள் நெருக்கடி** (European refugee crisis) என்பது 2015ஆம் ஆண்டில் நடுநிலக் கடல் (அல்லது தென்கிழக்கு ஐரோப்பா) வழியாக ஐரோப்பிய ஒன்றியத்திற்கு பெருமளவில் அகதிகளும், புலம் பெயர்வோரும் வந்தது குறித்ததாகும். இவர்கள் மத்திய கிழக்கு (சிரியா, ஈராக்), ஆபிரிக்கா (எரித்திரியா, நைஜீரியா, சோமாலியா, சூடான், காம்பியா), மேற்கு பால்கன் (கொசோவோ, அல்பானியா, செர்பியா, பொசுனியா எர்செகோவினா, மாக்கடோனியா), தெற்காசியா (ஆப்கானிஸ்தான், பாகிஸ்தான், வங்காளதேசம்) ஆகிய பகுதிகளிலிருந்து புகலிடம்கோரி வந்து சேர்ந்தவர்கள் ஆவர்.  
அகதிகளுக்கான ஐக்கிய நாடுகளின் ஆணையத்தின் அறிக்கையின்படி, செப்டம்பர் 2015 துவக்கம்வரைக்கும் சிரியா, ஆப்கானிஸ்தான், எரித்திரியா நாடுகளிலிருந்து பெருமளவில் (71 சதவீதம்) அகதிகள் வந்திருந்தனர். இவர்களில் 72 சதவீதம் பேர் வயதுவந்த ஆண்கள் ஆவர்.  
ஏப்ரல் 2015இல் சுமார் 2000 புலம் பெயர்வோரை ஏற்றிக்கொண்டு வந்த 5 படகுகள் நடுநிலக் கடலில் மூழ்கின. இந்த நிகழ்வுகளில் சுமார் 1200 பேர் உயிரிழந்தனர். இதன் காரணமாக *புலம்பெயர்வோர் நெருக்கடி* (*migrant crisis*) எனும் சொற்றொடர் ஊடகங்களின் பயன்பாட்டுக்கு வந்தது.
# ஐரோப்பியப் புலம்பெயர்வோர் நெருக்கடி

## புலம்பெயர்ந்தோர் எண்ணிக்கை விவரம்

*புலம்பெயர்விற்கான அனைத்துலக அமைப்பு*, 16 அக்டோபர் 2015 அன்று வெளியிட்ட விவரங்கள்:
- 2015இல் இத்தாலி, கிரீசு, ஸ்பெயின், மால்டா ஆகிய நாடுகளை இதுவரை வந்தடைந்தோர் = 613,179
- 2015இல் பயணத்தின்போது இறந்தோர்/காணாமல் போனோர் = 3,117
# ஐரோப்பியப் புலம்பெயர்வோர் நெருக்கடி

## செப்டம்பர் 2015 நிகழ்வுகள்

- செப்டம்பர் 16 - செர்பியாவுடனான தனது எல்லையை அங்கேரி மூடியதால், குரோவாசியா வழியாக வட ஐரோப்பிய ஒன்றியத்திற்கு செல்லும் புதிய வழித்தடத்தினை புலம்பெயர்வோர் தேர்ந்தெடுத்தனர்.
- செப்டம்பர் 17 - செர்பியாவிலிருந்து குரோவாசியாவிற்குள் சுமார் 7,300 புலம்பெயர்வோர் நுழைந்தனர். *பெருவாரியான மக்கள் வரவினை சமாளிக்க இயலவில்லை* என குரோவாசியா தெரிவித்தது.
- செப்டம்பர் 18 - அதிக அளவில் புலம்பெயர்வோர் வருவதையடுத்து, செர்பியாவுடனான 8 எல்லைகளில் 7 எல்லைகளை குரோவாசியா மூடியது. செர்பியாவுடனான தனது எல்லையை அங்கேரி மூடியபிறகு, சுமார் 13,000 பேர் குரோவாசியாவில் நுழைந்துள்ளதாக குரோவாசியா அரசு அதிகாரிகள் தெரிவித்தனர்.
- செப்டம்பர் 19 - ஒரே நாளில் 12,000 முதல் 13,000 பேர் வரை ஆசுதிரியாவிற்குள் நுழைந்தனர். *ஐரோப்பிய ஒன்றியத்தின் விதிமுறைகளை அண்டை நாடுகள் கடைப்பிடிக்கவில்லை* எனக் குற்றஞ்சாட்டிய ஆசுதிரியா, குரோவாசியாவிலிருந்து சுலோவேனியா வழியாக புலம்பெயர்வோர் வந்துசேருதல் குறித்து தனது கவலையைத் தெரிவித்தது. *புலம்பெயர்வோரை பதிவு செய்யாமல் அடுத்த நாட்டிற்கு அனுப்புவதன் மூலமாக குரோவாசியா அனைத்துலக சட்டத்தினை மீறுவதாக* அங்கேரி குற்றஞ்சாட்டியது.
- செப்டம்பர் 21 - *புலம்பெயர்வோரால் ஐரோப்பிய எல்லைகள் அச்சுறுத்தலுக்குளாகியுள்ளது* என அங்கேரி பிரதமர் தெரிவித்தார். புலம்பெயர்வோரைக் கட்டுப்படுத்த இரப்பர் குண்டுகள், கண்ணீர்ப் புகை குண்டுகள் ஆகியவற்றை இராணுவம் பயன்படுத்துவதை அனுமதிக்கும் புதிய சட்டத்திற்கு அங்கேரி நாடாளுமன்றம் அனுமதியளித்தது.
# ஐரோப்பியப் புலம்பெயர்வோர் நெருக்கடி

## நாடுகளின் நிலைப்பாடு

### செருமனியின் நிலைப்பாடு

புலம்பெயர்வோரை தனது நாட்டிற்கு வரவேற்பதால், பெரும்பாலானோர் தங்களின் புகலிடமாக செருமனியை தேர்ந்தெடுக்கிறார்கள். தனது நாட்டின் மாநிலங்கள் ஒரு குறிப்பிட்ட விகிதத்தில் புகலிடம்கோருவோரை ஏற்றுக்கொள்ள வேண்டும் எனும் பகிர்மானத் திட்டத்தை செருமனி அரசு நடைமுறைப்படுத்தியது. இதனையொட்டி மாநிலங்களின் விமரிசனங்களையும் அரசு எதிர்கொண்டது.  
ஆசுதிரியாவுடனான தனது எல்லையில் இடைக்கால கட்டுப்பாடுகளை செப்டம்பர் 13 அன்று செருமனி அறிவித்தது. பாதுகாப்புக் காரணங்களுக்காக எனக் கூறப்பட்ட இந்தக் கட்டுப்பாடுகளின்படி, ஆசுதிரியாவிலிருந்தான தொடர்வண்டிப் போக்குவரத்து நிறுத்தப்பட்டது; வாகனப் பரிசோதனைகள் நடைமுறைப்படுத்தப்பட்டது.
# ஐரோப்பியப் புலம்பெயர்வோர் நெருக்கடி

## நாடுகளின் நிலைப்பாடு

### அங்கேரியின் நிலைப்பாடு

செர்பியாவிலிருந்து அங்கேரி நாட்டிற்குள் நுழைந்த சுமார் 9000 புலம்பெயர்வோரை தடுத்து நிறுத்திய அங்கேரி காவற்துறை, அவர்களை தனது காப்பில் வைத்தது. செர்பிய எல்லையை ஒட்டிய தனது பகுதிகளில் அவசரகால நிலையை அங்கேரி பிரகடனப்படுத்தியது.
# ஐரோப்பியப் புலம்பெயர்வோர் நெருக்கடி

## நாடுகளின் நிலைப்பாடு

### குரோவாசியாவின் நிலைப்பாடு

புலம்பெயர்வோரை வரவேற்பதாக ஆரம்பத்தில் தெரிவித்த குரோவாசியா, *புலம்பெயர்வோரின் முக்கிய இடமாக தனது நாட்டை கருதலாகாது* என செப்டம்பர் 18 அன்று அறிவித்தது. 3 நாட்களில் சுமார் 17,000 புலம்பெயர்வோர் தனது நாட்டில் நுழைந்ததால், குரோவாசியா தனது கொள்கையை மாற்றிக் கொண்டது.
# ஐரோப்பியப் புலம்பெயர்வோர் நெருக்கடி

## நாடுகளின் நிலைப்பாடு

### சுலோவேனியாவின் நிலைப்பாடு

புலம்பெயர்வோர் எண்ணிக்கையைக் கட்டுப்படுத்தாமல், அவர்களை சுலோவேனியாவுக்கு குரோவாசியா அனுப்பிவருவதாக சுலோவேனியா குற்றஞ்சாட்டியது.
# அக்நா மலை

**அக்நா மலைகள்** *(Akna Montes)* என்பவை வெள்ளியின் மையத்தில் 68.9°வ, 318.2°கி ஆள்கூறுகளில் உள்ள 830 கிலோ மீட்டர் நீளம் கொண்ட ஒரு மலைத் தொடராகும்.  
வடக்குத் தெற்காக ஏற்ற முகத்துடன் நீளும் முகட்டுப் பட்டையால் லட்சுமி பிலானம் என்ற உயரமான மேட்டுநிலப்பகுதியின் மேற்கு எல்லை உருவாகியுள்ளது. எரிமலை வெடிப்பின் விளைவாக லட்சுமி மேட்டுநிலப்பகுதி உருவாகி அதனைச் சுற்றிலும் எல்லா பக்கங்களிலும் மலைத் தொடர் சங்கிலிகள் சூழ்ந்து காணப்படுகின்றன. இம்மலைகளுக்கு அருகில் உள்ள சமவெளிகள் உருவம் சிதைந்து காணப்படுகின்றன. சமவெளிகள் தோன்றியதற்குப் பின்னரும் கூட சில மலைப்பகுதிகள் உருவாகியிருக்கலாம் என்பது இதிலிருந்து தெரிகிறது.
# மின்மினி (இதழ்)

**மின்மினி** என்பது சென்னையிலிருந்து, தமிழில், மாணவர்களுக்காக வெளியாகும் சுற்றுச்சூழல் திங்கள் இதழ் ஆகும். இந்த இதழ், 2014ஆம் ஆண்டு பூவுலகின் நண்பர்களால் தொடங்கப் பெற்ற இதழ் ஆகும். மாணவர்களுக்குச் சுற்றுச்சூழலில் ஆர்வம், விழிப்புணர்வை ஏற்படுத்தும் வகையில் இதழ் வடிவமைக்கப் பெற்றுள்ளது. இந்த இதழ் மாணவர்களைக் கவரும் வகையிலான மொழி, வண்ண அச்சீடு ஆகியனவற்றைக் கொண்டுள்ளது.
# மின்மினி (இதழ்)

## ஆசிரியர் குழு

மின்மினி இதழின் ஆசிரியர், மருத்துவர் கு. சிவராமன் ஆவார். இவ்விதழின் பொறுப்பாசிரியர் தேவிகாபுரம் சிவா ஆவார். இந்த இதழின் ஆசிரியர் குழுவில் அமிதா, டெக்சு, யாழினி, ஏ. சண்முகானந்தம், அருண் நெடுஞ்செழியன் ஆகியோர் உள்ளனர்.
# நைத்திரைற்று

**நைத்திரைற்று** அல்லது **நைட்ரைட்** (*Nitrite*) அயன் என்பது NO<sub>2</sub><sup>−</sup> என்ற மூலக்கூற்று வாய்பாட்டை உடைய சமச்சீரான எதிரயன் ஆகும். இதன் இரு N-O பிணைப்புகளும் சமநீளமுடையவை. நைத்திரைற்று அயனின் நேர்மின்னியேற்றத்தின் மூலம் உறுதி குறைந்த காடியான நைத்திரசுக் காடி பெறப்படும்.
# நைத்திரைற்று

## நைத்திரைற்று அயன்

### நைத்திரைற்று உப்புகள்

சோடியம் ஐதரொட்சைட்டு அல்லது சோடியம் இருகாபனேற்று நீர்க்கரைசலினுள் நைத்திரசுப் புகையைச் செலுத்துவதன் மூலம் சோடியம் நைத்திரைற்று ஆக்கப்படுகின்றது.
:NO + NO<sub>2</sub> + 2NaOH (அல்லது Na<sub>2</sub>CO<sub>3</sub>) &rarr; 2NaNO<sub>2</sub> +H<sub>2</sub>O (அல்லது CO<sub>2</sub>)  
கரிம வேதியியலில் ஈரசோனியமாக்கல் தாக்கங்களில் நைத்திரைற்று உப்புகள் பயன்படுத்தப்படுகின்றன..
# நைத்திரைற்று

## நைத்திரைற்று அயன்

### காடி-மூல இயல்புகள்

நீர்க்கரைசல் நிலையில், நைத்திரசுக் காடி ஒரு மென்காடி ஆகும்.
:HNO<sub>2</sub> H<sup>+</sup> + NO<sub>2</sub><sup>−</sup>; 298 Kஇல் இத்தாக்கத்தின் காடிக் கூட்டற்பிரிகை மாறிலி 0.00046 mol dm<sup>-3</sup> ஆகும்.
# நைத்திரைற்று

## இதனையும் பார்க்க

- நைட்ரிக் காடி
# மிஸ் பேக்கர்

மே 29, 1958ல் அதிகாலை 2.39க்கு ஜுப்பிடர் விண்கலம் மூலம் மிஸ் பேக்கர், மிஸ் ஆப்லே ஆகிய குரங்குகள் 300மைல் உயரத்திற்கு எடுத்துச் செல்லப்பட்டது.  
மிஸ் பாகேர் தன்னுடைய 27வது வயதில், 1984ல் சிறுநீரகத் தோல்வியால் மரணம் அடைந்தது. ஆனால் மிஸ் ஆப்லே, விண்வெளிக்கு சென்று திரும்பிய நான்கு நாட்களுக்கு பிறகு மூச்சுத்திணறல் காரணமாக இறந்தது.  
அமெரிக்காவின் விண்வெளியில் விலங்குகள் திட்டம் அனைத்தும் தோல்வியில் முடிவடைந்தது, தோல்விக்கு காரணமாக மூச்சுத்திணறல், பாராசூட் விரிவடையாமை போன்றவை ஆயிற்று, ஆனால் விலங்குகள் உரிமை ஆர்வலர்களின் அழுத்தத்தின் காரணமாக சோவியத் ஒன்றியத்தின் முயற்சிகள் ஓரளவு வெற்றியைக் கொடுத்தது.  
பேக்கருக்கு முன்னதாக, சோவியத் ஒன்றியம் இரண்டு நாய்களை விண்வெளியிலிருந்து பத்திரமாக மீட்டிருந்தது, சூலை 22, 1951ல் விண்வெளி துணை சுற்றுப்பாதையில் உயரத்திலிருந்து முதல் பாலூட்டிகள் வெற்றிகரமாக மீட்கப்பட்டன, அதனைத் தொடர்ந்து வேறு சில நாய்களும் மீட்கப்பட்டன.  
1951ல் ஐக்கிய அமெரிக்க நாடுகள் ஏரோபி ராக்கெட் மூலம் கார்மன் கோடுகளுக்கு கீழே வரை எலி மற்றும் குரங்குகளை எடுத்து சென்று தோல்வியடைந்திருந்தது.
# 1715

**1715** (MDCCXV) ஒரு செவ்வாய்க்கிழமையில் துவங்கிய ஒரு [[கிரிகோரியன் ஆண்டு|கிரிகோரியன்]க்சாதாரண (நெட்டாண்டு அல்ல) ஆகும். 11 நாட்கள் பின்தங்கிய பழைய ஜூலியன் நாட்காட்டியில் இது சனிக்கிழமையில் ஆரம்பமானது.
# 1715

## நிகழ்வுகள்

- மே 3 - முழுமையான சூரிய கிரகணம் தெற்கு இங்கிலாந்து, சுவீடன், பின்லாந்து ஆகிய இடங்களில் அவதானிக்கப்பட்டது.
- சூலை 15 - விவிலியத்தின் தொடக்க நூல் தமிழில் தரங்கம்பாடியில் அச்சிடப்பட்டது.
- சூலை 24 - பெறுமதியான பொருட்கள் அடங்கிய 10 எசுப்பானியக் கப்பல்கள் கியூபாவின் அவானாவில் இருந்து எசுப்பானியாவிற்குப் புறப்பட்டன. எழு நாட்களின் பின்னர் இவற்றில் ஒன்பது கப்பல்கள் புளோரிடா கரைக்கப்பால் முழ்கின.
- செப்டம்பர் 1 - 72 ஆண்டு கால ஆட்சியின் பின்னர் பிரான்சின் பதினான்காம் லூயி காலமானார்.
- டிசம்பர் 24 - சுவீடியப் படைகள் நோர்வேயை ஆக்கிரமித்தன.
- யாழ்ப்பாணத்தில் கத்தோலிக்க மதகுருக்கள் திருமுழுக்கு சடங்குகள் செய்வதும், ரோமன் கத்தோலிக்கர்கள் பொது இடங்களில் கூடுவதும் டச்சு அரசால் தடை செய்யப்பட்டது.
# 1715

## பிறப்புகள்

- இயூஸ்ட்டேக்கீயஸ் டி லனோய், பெல்ஜியம் பிளெமியர் (இ. 1777)
- பூலித்தேவன், சிப்பாய்க்கலகத்தின் முன்னோடி (இ. 1767)
# 1715

## இறப்புகள்

- செப்டம்பர் 1 - பிரான்சின் பதினான்காம் லூயி (பி. 1638)
# மலையக கூத்தியல் கலைக் குழு

**மலையக கூத்தியல் கலைக் குழு** என்பது மலையக கூத்துக் கலைஞர்களின் ஒரு குழு ஆகும். இவர்கள் காமன் கூத்து நிகழ்த்தலுக்காக பெரிதும் அறியப்படுகிறார்கள். இவர்களது காமன் கூத்தைக் இரசித்த பேராசிரியர் மௌனகுரு, இவர்களை கிழக்குப் பல்கலைக்கழக அரங்க ஆய்வு கூடத்துக்கு அழைத்து கௌரவித்தார்.
# பச்சை ரத்தம் (ஆவணப் படம்)

**பச்சை ரத்தம்** என்பது இலங்கை, இந்திய தேயிலைத் தோட்ட தொழிலாளர்களின் வரலாற்றையும், வாழ்வியல், சமூக, அரசியல் சிக்கல்களையும் விபரிக்கும் ஓரு தமிழ் ஆவணப் படம் ஆகும். இதனை மனைவி மற்றும் பிற தொழிலாளர்களின் நிதி உதவியுடன் தவமுதல்வன் இயக்கி உள்ளார்.  
இந்தப் படத்தைப் பார்ப்பதன் மூலம் "இரண்டு நூற்றாண்டுக்கும் மேலாக இலங்கையிலும் தமிழகத்திலும் துயருறும் தேயிலைத் தோட்டத் தொழிலாளர்களின் கண்ணீரை உணர முடியும்." என்று ‘நிழல்’ திருநாவுக்கரசு கூறுகிறார்.
# செருமேனேட்டு

வேதியியலில் **செருமேனேட்டு** *(germinate)* என்பது செருமேனியத்தின் ஆக்சி எதிர்மின் அயனியைக் கொண்டிருக்கும் ஒரு சேர்மம்|சேர்மத்தைக்]] குறிக்கும். இத்தகையச் சேர்மங்களுக்குப் பெயரிடும் போது செருமனேட்டை பின்னொட்டாகச் சேர்த்து பெயரிடுவார்கள். அதாவது மையத்தில் செருமேனியம் அணுவைப் பெற்றுள்ள ஒரு பல்லணு எதிர்மின் அயனியாக அச்சேர்மம் கருதப்படும். உதாரணம்:பொட்டாசியம் அறுபுளோரோ செருமனேட்டு, K<sub>2</sub>GeF<sub>6</sub>.
# செருமேனேட்டு

## செருமனேட்டு ஆக்சி சேர்மங்கள்

சிலிக்கனைப் போலவே செருமேனியமும் நான்முக {GeO<sub>4</sub>} மற்றும் 6 வரிசைகளை ஒத்த எல்லா வகையான வரிசைச் சேர்மங்களையும் உருவாக்கவும் இதனால் முடிகிறது. உதாரணமாக Mg<sub>2</sub>GeO<sub>4</sub> ஒலிவைன் மற்றும் சிபினல் வடிவச் சேர்மங்கள் CaGeO<sub>3</sub> (பெரோவ்சிகைட்டு அமைப்பு), Be<sub>2</sub>GeO<sub>4</sub> (பீனாகைட்டு அமைப்பு) ஆகியவை சிலிக்கேட்டுகளின் அமைப்புகளுடன் ஒன்றுபடுகின்றன. BaGe<sub>4</sub>O<sub>9</sub> 4 மற்றும் 6 ஒருங்கிணைப்பு முறைமை செருமேனியத்தைக் கொண்ட சிக்கல் அமைப்பைப் பெற்றுள்ளது. உதாரணமாக MnGeO<sub>3</sub> இது பைரோக்சின் வகை அமைப்பைக் கொண்டு MgSiO<sub>3</sub> கனிமத்திற்கு இணையாக உள்ளது. புவியின் மூடகத்தில் மக்னீசியம் சிலிக்கேட்டு ஒரு முக்கியமான கனிமம் என்பது குறிப்பிடத் தக்கது
# செருமேனேட்டு

## நீர்க்கரைசல்களில் செருமேனேட்டுகள்

கார உலோக ஆர்த்தோசெருமேனேட்டுகள், M<sub>4</sub>GeO<sub>4</sub> வெவ்வேறான GeO<sub>4</sub><sup>4−</sup> அயனிகளைக் கொண்டு அமிலக் கரைசல்களாக உருவாகின்றன. இவற்றில் GeO(OH)<sup>3−</sup>, GeO<sub>2</sub>(OH)<sub>2</sub><sup>2−</sup> மற்றும் [(Ge(OH)<sub>4</sub>)<sub>8</sub>(OH)<sub>3</sub>]<sup>3−</sup>. அயனிகள் காணப்படுகின்றன.
# செருமேனேட்டு

## செருமேனேட்டு சீயோலைட்டுகள்

1990 களில்
நுண்துளை செருமேனேட்டுகள் முதன் முதலில் தயாரிக்கப்பட்டன. நீர்வெப்பத் தொகுப்பு முறை ஒரு பொதுவான தயாரிப்பு முறையாகப் பின்பற்றப்பட்டது. இம்முறையில் கரிம அமீன்கள். வார்ப்புருக்களாகப் (அமைப்பைக் கண்டறியும் முகவர்கள்) பயன்படுத்தப்பட்டன. சேர்மத்தில் மிகையான ஆக்சைடு அயனிகள் இருப்பதால் இக்கட்டமைப்புகளின் எதிர்மின் சுமை, செருமேனியம் 5 மற்றும் 6 என்ற உயர் அணைவு எண்களில் காணப்பட வழிவகுக்கிறது. எதிர்மின் சுமையானது அமீன்களின் நேர்மின் சுமையால் சமப்படுத்தப்படுகின்றன.  
செருமேனியத்தின் 4,5 அல்லது 6 ஒருங்கிணப்பு முறைமைகள், {SiO<sub>4</sub>} நான்முக அலகில் உள்ள Si-O பிணைப்புடன் ஒப்பிடுகையில் {GeO<sub>4</sub>} நான்முக அலகில் இருப்பது போன்ற மிகநீண்ட Ge-O பிணைப்பு மற்றும் நான்முகத்தின் மூலைகளைப் பகிர்ந்து கொள்ளும் குறுகிய Ge-O-Ge பிணைப்புக் கோணம் ஆகியனவற்றுடன் கூடுதலாக வழக்கத்திற்கு மாறான கட்டமைப்புகளையும் செருமேனேட்டு அனுமதிக்கின்றது A zeolite reported in 2005.
2005 இல் 30 உறுப்பு வளையத் தடங்கள் ஒன்றோடு ஒன்று இணைந்து காணப்படும் ஒரு சியோலைட்டு 18.6 X 26.2 Å என்ற பெரிய நுண்துளை அளவுகளுடன் கண்டறியப்பட்டது. இயற்கையாகத் தோன்றும் பவுசாசைட்டு கனிமத்தில் 12 உறுப்பு வளையத் தடங்களே காணப்படுகின்றன). சிலிக்கன் மற்றும் செருமேனியம் தனிமங்கள் இணைந்த சிலிக்கோசெருமேனேட்டு, அலுமினியம் மற்றும் செருமேனியம் தனிமங்கள் இணைந்த அலுமினோசெருமேனேட்டு, சிர்க்கோனியம் மற்றும் செருமேனியம் தனிமங்கள் இணைந்த சிர்க்கோனோசெருமேனேட்டு கட்டமைப்பு சியோலைட்டுகளும் அறியப்படுகின்றன.
# சாப்பாட்டறை

**சாப்பாட்டறை** அல்லது **உணவறை** (*dining room*) என்பது வீடுகளில் அல்லது பிற தொடர்பான கட்டிடங்களில் உணவு உட்கொள்வதற்காக வடிவமைக்கப்படும் அறை ஆகும். எல்லா வீடுகளிலும் சாப்பாட்டுக்குத் தனியான அறை இருப்பதில்லை. சில வீடுகளில் சாப்பாட்டு மேசைக்கான இடம் ஒதுக்கப்பட்டிருப்பது உண்டு. பெரிய வீடுகளில் தனியான சாப்பாட்டறை இருக்கும்.
# சாப்பாட்டறை

## சாப்பாட்டறையும் தொடர்புள்ள பிற பகுதிகளும்

தற்கால வடிவமைப்பு முறைகளின்படி சாப்பாட்டறை வரவேற்பறை அல்லது இருக்கையறையோடு ஒட்டியதாக அல்லது அவற்றுக்கு அருகில் அமைந்திருக்கும். பயன்பாட்டு வசதிக்காக சமையலறையையும் சாப்பாட்டறையுடன் தொடர்புடையதாக அதற்கு அருகில் அமைப்பது வழக்கம். சில சாப்பாடறைகளுக்குத் தொடர்பாக கைகழுவதற்குத் தனியான இடமும், கழிப்பறையும் இருப்பதுண்டு.
# சாப்பாட்டறை

## சாப்பாட்டறையின் அளவு

சாப்பாட்டறையின் அளவு பொதுவாக சாப்பாட்டு மேசையின் அளவில் தங்கியிருக்கும். ஒரேநேரத்தில் இருந்து சாப்பிடவேண்டியவர்களின் எண்ணிக்கையின் அளவுக்கு ஏற்பவே சாப்பாட்டு மேசையின் அளவு அமையும்.
# வைசாலி வட்டம்

**வைசாலி வட்டம்** (वैशाली प्रखण्ड), பீகாரிலுள்ள வைசாலி மாவட்டத்தின் 14 வட்டங்களில் ஒன்றாகும்.
# வைசாலி வட்டம்

## ஊராட்சிகள்

இந்த வட்டத்தில் உள்ள ஊராட்சிகள்
1. பகவான்பூர் ரத்தி
1. அம்ருத்பூர்
1. அபுல்ஹசன்பூர்
1. ஜயகைலி
1. சஹிமாபூர்
1. மஜவுலி
1. குலாடு
1. சலேம்பூர்
1. பாகவத்பூர்
1. மதரனா
1. சிந்தாமணிபூர்
# வைசாலி வட்டம்

## இதனையும் காண்க

- வைசாலி, பண்டைய நகரம்
# செருமேனைடு

**செருமேனைடு** *(germanide)* என்பது செருமானியமும் மின்னேர் தனிமம் ஒன்றும் இணைந்த ஓர் இரட்டைச் சேர்மம் ஆகும். செருமேனைடு வரிசைச் சேர்மங்கள் யாவும் அதனுடன் தொடர்புடைய சிலிசைடுகளுடன் இணைவதற்கு வழக்கமாக பின்பற்றும் இணைதிறன் விதிகளைப் பின்பற்றுவதில்லை. கார உலோகங்கள் மற்றும் காரமண் உலோகங்களின் செருமேனைடுகள் அமிலம் மற்றும் தண்ணீரால் உடனடியாகச் சிதைக்கப்பட்டு செருமேனியம் ஐட்ரைடுகளைத் தருகின்றன. பெரும்பாலான தாண்டல் உலோகங்களின் செருமேனைடுகள் அமிலங்கள் மற்றும் காரங்களின் செயல்பாட்டைத் தடுக்கின்றன. பகுதிப் பொருட்களை உருகுதல் அல்லது அழுத்தத்துடன் வெப்பப்படுத்தல் முறைகளின் மூலம் செருமேனைடுகள் உற்பத்தி செய்யப்படுகின்றன.
# துகோசி ராவ் ஓல்கர்

**துகோசி ராவ் ஓல்கர்** (1723 &ndash; 15 ஆகத்து 1797), ஓல்கர் வம்சத்தைச் சார்ந்தவரும் இந்தூர் அரசை மன்னர் ஆவார். (ஆட்சி. 1795&ndash;1797). இவர் தனுசி ஓல்கருடைய இரண்டாவது மகனாவார். இவருக்கு இரு மனைவிகளும், இரண்டாம் மல்கர் ராவ், காசிராவ், விதோசிராவ் மற்றும் யசுவந்த்ராவ் என நான்கு மகன்களும் இருந்தனர்.
# துகோசி ராவ் ஓல்கர்

## வாழ்க்கை

அகில்யாபாய் ஓல்கரின் மறைவிற்குப் பிறகு துகோசி ராவ் ஓல்கர், ஆட்சிக்கு வந்தார். இவர் மூன்றாவது ஆட்சியாளர் ஆவார். மிகக்குறுகிய காலமாக 1795 முதல் 1797 வரை ஆட்சி புரிந்தார்.
# செருமேனியம் இருகுளோரைடு

**செருமேனியம் இருகுளோரைடு** *(Germanium dichloride)* என்பது GeCl<sub>2</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். செருமேனியம் மற்றும் குளோரின் தனிமங்கள் சேர்ந்து உருவாகும் இச்சேர்மத்தில் செருமேனியம் +2 ஆக்சிசனேற்ற நிலையில் காணப்படுகிறது.
# செருமேனியம் இருகுளோரைடு

## தயாரிப்பு

செருமேனியம் நாற்குளோரைடை , செருமேணியம் உலோகத்தின் மீது 650 <sup>0</sup> செல்சியசு வெப்பநிலையில் செலுத்தும் போது திண்ம செருமேனியம் இருகுளோரைடு உண்டாகிறது  
:GeCl<sub>4</sub> + Ge → 2GeCl<sub>2</sub>.  
குளோரோ செருமேன் , GeH3Cl 70 <sup>0</sup> செல்சியசு வெப்பநிலையில் சிதைவடைந்தும் செருமேனியம் இருகுளோரைடு உண்டாகிறது. குளோரைடு அயனியுடன் வினைபுரியும் போது பட்டைக்கூம்பு GeCl<sup>3−</sup> அயனியைக் கொண்டுள்ள அயனிச்சேர்மங்கள் உருவாகின்றன. உதாரணமாக ருபீடியம் மற்றும் சீசியம் குளோரைடு சேர்மங்கள் உருத்திரிந்த பெரோவ்சிகைட்டு அமைப்பிலுள்ள RbGeCl<sub>3</sub> சேர்மத்தைக் கொடுக்கிறது. ஈராக்சேன் அல்லது டையாக்சேன் அணைவுச் சேர்மம் வேதிவினைக்குத் தேவையான மூலக்கூற்று நிலை செருமேனியம் இருகுளோரைடினை வழங்கும் மூலமாக இருக்கிறது. GeCl2 அதிக வினைத்திறன் மிக்கதாகவும் பலவகையான திப் பிணைப்புகளில் உட்புகும் தன்மையும் கொண்டு செயல்படுகிறது
# புளூட்டோ (தொன்மவியல்)

**புளூட்டோ** (Pluto) என்பவர் உரோமத் தொன்மவியலில் காணப்படும் ஒரு கடவுள் ஆவார். இவர் பாதாள உலகத்திற்கான கடவுள் ஆவார். கிரேக்கத் தொன்மவியலில் இவருக்கு ஒப்பானவர் ஹேடிஸ் ஆவார். மரணித்தவர்கள், பணக்காரர்கள் மற்றும் நம்பிக்கை இழந்தவர்களின் கடவுளும் இவரே ஆவார். பாதள உலகத்தில் இருந்தே தங்கமும் வைரமும் கிடைப்பதனால் இவர் பணக்காரர்களின் கடவுளாகப் போற்றப்படுகின்றார். இவரது பாதாள உலகின் வாயிலில் செர்பெரஸ் எனும் நாய் காணப்படுகின்றது. இது பாதாள உலகத்தினுள் எவரையும் தப்பவோ அல்லது உள்நுழையவோ விடாமல் பாதுகாக்கின்றது.
# நைத்திரைடு

வேதியியலில்,**நைத்திரைடு** (*Nitride*) அயன் என்பது N<sup>3-</sup> என்ற மூலக்கூற்று வாய்பாட்டை உடைய ஓர் எதிரயன் ஆகும். இதில் நைதரசன் அணுவின் ஒட்சியேற்ற எண் -III ஆகும்.  
நைத்திரைடு அயனைக் நீர்க்கரைசல் நிலையில் பெற முடிவதில்லை. இது மூல வலிமை மிகவும் கூடிய அயனாதலால், நீரிலிருந்து H<sup>+</sup> அயனைப் பெற்று, நேர்மின்னியேற்றம் அடைந்து விடும். ஏனைய கார மாழைகளை இவ்வாறு எரித்து, அவற்றின் நைத்திரைடுகளைப் பெறமுடியாது. ஆயினும், சோடியம் நைத்திரைடு, பொற்றாசியம் நைத்திரைடு ஆகியவற்றை ஆய்வுக்கூடத்தில் ஆக்கமுடியும். காரமண் மாழைகள் அனைத்தும் நைதரசன் வளிமத்தில் எரிக்கும்போது, அவற்றின் நைத்திரைடுகளைத் தரக்கூடியவை.
# நைத்திரைடு

### பீ-தொகுப்புத் தனிமங்களின் நைத்திரைடுகள்

போரன் நைத்திரைடு வேறுபட்ட பல வடிவங்களில் காணப்படுகின்றது. சிலிக்கன், பொசுபரசு ஆகிய தனிமங்களின் நைத்திரைடுகளும் கண்டறியப்பட்டுள்ளன. அலுமினியம், காலியம், இந்தியம் ஆகிய மூலகங்களின் நைத்திரைடுகள் வைரம் போன்ற கட்டமைப்பை உடையவை.
# நைத்திரைடு

## இதனையும் பார்க்க

- காரம் (வேதியியல்)
# பகவான்பூர் வட்டம், வைசாலி மாவட்டம்

::இதே பெயரிலுள்ள பிற வட்டங்களைப் பற்றி அறிய, பகவான்பூர் வட்டம் என்ற பக்கத்தைப் பார்க்கவும்.
பகவான்பூர் வட்டம் (भगवानपुर प्रखण्ड), பீகாரிலுள்ள வைசாலி மாவட்டத்தின் 14 வட்டங்களில் ஒன்று.
# பகவான்பூர் வட்டம், வைசாலி மாவட்டம்

## ஊராட்சிகள்

இந்த வட்டத்தில் உள்ள ஊராட்சிகள்
1. மங்கன்பூர்
1. பிரதாப் டாட் பஷ்சிம் (மேற்கு)
1. பிரதாப் டாட் பூர்வீ (கிழக்கு)
1. ஹரிவன்ஷபூர் பாந்து
1. ஷம்புபூர் குவாரி
1. ஜஹாங்கீர்பூர் பட்டேடு
1. அக்பர் கலாஹி
1. ஹுசேனா குர்து
1. க்ரஹரி
1. மாதோபூர் மஹோதத்
1. மகமதாபாத்
1. மாதோபூர் ராம்
1. கிரத்பூர் ராஜாராம்
1. சஹத்தா
1. ஷாஹ் மிதான் ரோஹுவா
1. ஷ்ரதன்புரா
1. மியா வைரோ
1. ரகுநாத்பூர் இமாத்பூர்
# சண்முகம் ஜெயக்குமார்

பேராசிரியர் **சண்முகம் ஜெயக்குமார்** (*Shunmugam Jayakumar*, பிறப்பு: 12 ஆகத்து 1939), முன்னாள் சிங்கப்பூர் அரசியல்வாதியும், வழக்கறிஞரும், தூதுவரும் ஆவார். இவர் இந்திய மரபுவழித் தமிழர் ஆவார். ஆளும் மக்கள் செயல் கட்சியின் முன்னாள் உறுப்பினரான இவர் சிங்கப்பூரின் மூத்த அமைச்சர், தேசியப் பாதுகாப்புக்கான ஒருங்கிணைப்பு அமைச்சர், துணைப் பிரதமர், வெளியுறவுத் துறை அமைச்சர், உட்துறை அமைச்சர், சட்ட அமைச்சர் தொழிலமைச்சர் ஆகிய அமைச்சரவைப் பதவிகளை வகித்தவர். பெடோக் தொகுதி நாடாளுமன்ற உறுப்பினராக இருந்தவர். 2011 மே மாதத்தில் இவர் அரசியலில் இருந்து ஓய்வு பெற்றார். தற்போது இவர் சிங்கப்பூர் தேசியப் பல்கலைக்கழகத்தின் சட்டப் பீடத்தின் ஆலோசனை சபைத் தலைவராகவும், அப்பல்கலைக்கழகத்தின் பன்னாட்டுச் சட்டப் பேரவையின் காப்பாளராகவும் பணியாற்றுகிறார்.